rejauldu/bengali-wikipedia huggingface dataset:
মৌলভীবাজার-৪ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি মৌলভীবাজার জেলায় অবস্থিত জাতীয় সংসদের ২৩৮নং আসন। ২০২৪ সালের অসহযোগ আন্দোলনের প্রেক্ষিতে ৬ আগস্ট রাষ্ট্রপতি জাতীয় সংসদ বিলুপ্ত করার পর থেকে এই আসনে কোনো সংসদ সদস্য নেই।  সীমানা মৌলভীবাজার-৪ আসনটি মৌলভীবাজার জেলার শ্রীমঙ্গল উপজেলা ও কমলগঞ্জ উপজেলার ইউনিয়ন নিয়ে গঠিত।  ইতিহাস  ১৯৮৪ সালে সিলেট-১৫ নির্বাচনী এলাকা থেকে মৌলভীবাজার-৪ নির্বাচনী এলাকা গঠিত হয়, যখন বৃহত্তর সিলেট জেলাকে বিভক্ত করে চারটি নতুন জেলা (সিলেট, মৌলভীবাজার, সুনামগঞ্জ, হবিগঞ্জ) গঠিত হয়েছিল।  ২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পুনঃনির্ধারণ  করে। ২০১৮ সালের সাধারণ নির্বাচনের আগে, নির্বাচন কমিশন কমলগঞ্জ উপজেলার চারটি ইউনিয়ন (আদমপুর, আলীনগর, ইসলামপুর, এবং শমশেরনগর) এ আসনের সাথে যোগ করে নির্বাচনী এলাকার সীমানা প্রসারিত করেছে।  নির্বাচিত সাংসদ নির্বাচন  সদস্য  দল ১৯৮৬ মোহাম্মদ ইলিয়াসবাংলাদেশ আওয়ামী লীগ ১৯৮৮ আহাদ মিয়া জাতীয় পার্টি ১৯৯১ আব্দুস শহীদ বাংলাদেশ আওয়ামী লীগ ফেব্রুয়ারি ১৯৯৬ শফিকুর রহমান বাংলাদেশ জাতীয়তাবাদী দল জুন ১৯৯৬ আব্দুস শহীদ বাংলাদেশ আওয়ামী লীগ ২০০১ আব্দুস শহীদ বাংলাদেশ আওয়ামী লীগ ২০০৮ আব্দুস শহীদ বাংলাদেশ আওয়ামী লীগ ২০১৪ আব্দুস শহীদ বাংলাদেশ আওয়ামী লীগ ২০১৮ আব্দুস শহীদ বাংলাদেশ আওয়ামী লীগ২০২৪আব্দুস শহীদবাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুস শহীদ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে মৌলভীবাজার-৪  বিষয়শ্রেণী:মৌলভীবাজার জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:কমলগঞ্জ উপজেলা
ব্রিটানি ও'কনেল একজন মার্কিন প্রাক্তন পর্নোগ্রাফিক অভিনেত্রী।   কর্মজীবন  তিনি ১৯৯২ সালে প্রাপ্তবয়স্ক চলচ্চিত্রে আত্মপ্রকাশ করেন  তিনি ১৯৯০-এর দশকের শেষে প্রাপ্তবয়স্ক চলচ্চিত্র করা থেকে অবসর নেন এবং ২০০৮ সালে আবার ফিরে আসেন।  প্রাপ্তবয়স্ক চলচ্চিত্রে তার কাজের মধ্যে, তিনি "ব্রিটানি ও'কনেল প্রোডাকশনের জন্য ভিএইচএস চলচ্চিত্র নির্মাণ করেন", ২০০১ সালে ফিনিক্সে চলে যান, তার নিজের ওয়েবসাইটের জন্য ক্যাম শো করেন এবং স্তন ইমপ্লান্ট করান।  জুলাই ২০০৮ সালে ডার্টি রটেন মাদারফাকারস ২ চলচ্চিত্রে তার প্রথম প্রত্যাবর্তন অভিনয়।  ও'কনেল এফএক্স টিভি শো সন্স অফ অ্যানার্কিতেও কিছু অংশে অভিনয় করেছিলেন।  ও'কনেল সহ-লেখক এবং একটি কমিক বইতে উপস্থিত হয়েছিলেন, যা কার্নাল কমিক্স কর্তৃক প্রকাশিত হয়েছিলন, যা ছিল তার আত্মজীবনীর অংশ।     তথ্যসূত্র    বহিঃসংযোগ            মাইস্পেসে ব্রিটনি ও'কনেল  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:২১শ শতাব্দীর মার্কিন নারী
মুহাম্মদ অ্যাট মক্কা একটি গ্রন্থ, যা ইসলামের নবী মুহাম্মদ-এর সম্পর্কে রচিত। এতে তাঁর নবুওয়তের প্রথম পর্ব—অর্থাৎ মক্কায় কাটানো বছরগুলো এবং মদিনায় হিজরতের আগ পর্যন্ত সময়কাল নিয়ে আলোচনা করা হয়েছে। বইটি অমুসলিম ইসলামী পণ্ডিত ডব্লিউ. মণ্টগোমারি ওয়াট রচনা করেন এবং এটি অক্সফোর্ড ইউনিভার্সিটি প্রেস থেকে ১৯৫৩ সালে প্রকাশিত হয়।  ওয়াটের ১৯৫৬ সালের গ্রন্থ মুহাম্মদ অ্যাট মদিনা এই বইটির পরবর্তী খণ্ড হিসেবে বিবেচিত। পরে এই দুই খণ্ডের একটি সংক্ষিপ্ত ও জনপ্রিয় সংস্করণ Muhammad: Prophet and Statesman শিরোনামে ১৯৬১ সালে প্রকাশিত হয়।  সূচিপত্র ভূমিকা I. আরবের পটভূমি ১. অর্থনৈতিক ভিত্তি   ২. মক্কার রাজনীতি   ৩. সামাজিক ও নৈতিক পটভূমি   ৪. ধর্মীয় ও বৌদ্ধিক পটভূমি    II. মুহাম্মদের প্রারম্ভিক জীবন ও নবুয়তের আহ্বান ১. মুহাম্মদের বংশপরিচয়   ২. জন্ম ও শৈশব   ৩. খাদিজার সঙ্গে বিবাহ   ৪. নবী হিসেবে আহ্বান   ৫. মুহাম্মদের নবুয়তী চেতনার রূপ   ৬. মক্কা পর্বের কালানুক্রম    III. মূল বার্তা ১. কুরআনের আয়াতসমূহের সময়কাল নির্ধারণ   ২. প্রাথমিক অংশগুলোর বিষয়বস্তু   ৩. বার্তাটির সমকালীন প্রেক্ষাপটে প্রাসঙ্গিকতা   ৪. আরও কিছু পর্যালোচনা    IV. প্রথম দলে মুসলমানরা ১. প্রাথমিক ধর্মান্তরিতদের বিষয়ে ঐতিহ্যবাহী বিবরণ   ২. প্রথম দিককার মুসলমানদের পর্যালোচনা   ৩. মুহাম্মদের বার্তার আকর্ষণ    V. বিরোধিতার বিস্তার ১. বিরোধিতার সূচনা; ‘শয়তানী আয়াত’   ২. আবিসিনিয়ার ঘটনা   ৩. বিরোধীদের চালচাতুরি   ৪. কুরআনের সাক্ষ্য   ৫. বিরোধী নেতৃবৃন্দ ও তাদের উদ্দেশ্য    VI. দৃষ্টিভঙ্গির সম্প্রসারণ ১. মুহাম্মদের অবস্থার অবনতি   ২. তায়েফ সফর   ৩. বেদুইন গোত্রগুলোর প্রতি উদ্যোগ   ৪. মদিনার সঙ্গে আলোচনা   ৫. হিজরত   ৬. মক্কায় অর্জিত সফলতা    পরিশিষ্ট ক. আহাবিশ   খ. আরবের একেশ্বরবাদ ও ইহুদি-খ্রিস্টান প্রভাব   গ. হানিফরা   ঘ. তাযাক্কা প্রভৃতি   ঙ. মক্কার মুসলমান ও মুশরিকদের তালিকা   চ. উরওয়ার বর্ণনাসমূহ   ছ. আবিসিনিয়ায় হিজরত ও বিভিন্ন তালিকা   জ. আবিসিনিয়া থেকে হিজরাতকারীদের প্রত্যাবর্তন    সংস্করণ  ১৯৫৩: অক্সফোর্ড ইউনিভার্সিটি প্রেস    ১৯৯৩: কাজি পাবলিকেশনস ইনক,     ২০০৪: অক্সফোর্ড ইউনিভার্সিটি প্রেস,     বিষয়শ্রেণী:অমুসলিমদের ইসলাম বিষয়ক সাহিত্য   বিষয়শ্রেণী:মুহাম্মদের জীবনী   বিষয়শ্রেণী:১৯৫৩ সালের নন-ফিকশন গ্রন্থ   বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
হেরত (ফার্সি ভাষায়: هرات) উত্তর-পশ্চিম আফগানিস্তানে হারিরুদ নদীর উপর অবস্থিত শহর এবং হেরত প্রদেশের রাজধানী। ধারণা করা হয় খ্রিস্টপূর্ব ৪র্থ শতকে মহামতি আলেকজান্ডার শহরটি প্রতিষ্ঠা করেন। খ্রিস্টীয় ৭ম শতকে মুসলমানেরা শহরটি দখল করে। ১৩৮১ সালে তুর্কি সেনাপতি তৈমুর লঙ শহরটিকে তার রাজধানী বানান। এরপর শহরটি পারসিক শিল্পকলা ও জ্ঞানচর্চার কেন্দ্রে পরিণত হয়। ১৭৪৯ সালে আফগানেরা হেরত দখল করে। শহরের প্রধান স্থাপত্যের মধ্যে আছে পুরাতন শহরের প্রাচীর ও দরজাগুলি, ইসলামী সমাধিসমূহ, এবং শহরের জামে মসজিদ। শহরটি খাদ্যশস্য, ফল, সবজি ও আশেপাশের অঞ্চলের ভেড়ার একটি বাণিজ্যকেন্দ্র।   জনসংখ্যা  ২০১৩ সালে হেরাতের জনসংখ্যা ছিল প্রায় ৪৩৬,৩০০ জন। এই শহরে একটি বহু-জাতিগত সমাজ রয়েছে এবং ফার্সি ভাষাভাষীরা সংখ্যাগরিষ্ঠ। নগরীর জনসংখ্যার সঠিক জাতিগত কোন সঠিক পরিসংখ্যানগত তথ্য নেই, তবে ২০০৩ সালের ন্যাশনাল জিওগ্রাফিক ম্যাগাজিনে পাওয়া ম্যাপ অনুসারে, ফার্সি ভাষী তাজিক এবং ফারসিওয়ান মোট জনগোষ্ঠীর প্রায় ৬৫%, বাকী জনসংখ্যায় পশতুন (৩০%), হাজারারা (২%), উজবেক (২%) এবং তুর্কমেনীয় (১%) রয়েছে।  হেরাতের স্থানীয় ভাষা ফার্সি যা স্থানীয় ভাবে হেরাতি নামে পরিচিত। এটি পূর্ব ইরানের ফার্সি উপভাষাদের অনুরূপ, বিশেষত মাশহাদ ও খোরাসান প্রদেশের, যা হেরাত সীমান্তে অবস্থিত। এই ফার্সি উপভাষাটি শহরের লিঙ্গুয়া ফ্র্যাঙ্ক হিসাবে কাজ করে। দ্বিতীয় যে ভাষাটি অনেকে বুঝতে পারে তা হল পশতু, যা পশতুনদের মাতৃভাষা। হেরাতের স্থানীয় পশতু ভাষাগুলি পশ্চিম পশতুন ভাষার একটি রূপ, যা কান্দাহার এবং দক্ষিণ ও পশ্চিম আফগানিস্তানের কথ্য ও ধর্মীয়ভাবে, সুন্নি ইসলাম সংখ্যাগরিষ্ঠদের দ্বারা অনুশীলন করা হয়, এবং শিয়া সংখ্যালঘু দ্বারাও।  এই শহরে একসময় ইহুদি সম্প্রদায় ছিল। ১৯৪৮ সালের হিসাবে হেরতে প্রায় ২৮০টি পরিবার বাস করত, তবে তাদের বেশিরভাগই সে বছর ইস্রায়েলে চলে গিয়েছিল এবং ১৯৯৯ সালের মধ্যে এই সম্প্রদায়টি অদৃশ্য হয়ে যায়। শহরের পুরানো প্রান্তিকে চারটি প্রাক্তন উপাসনালয় রয়েছে, যেগুলি কয়েক দশক ধরে অবহেলিত এবং অবসন্নতায় পড়ে রয়েছে। ২০০০ এর দশকের শেষদিকে, আগা খান ট্রাস্ট ফর কালচারের মাধ্যমে উপাসনালয়গুলির ভবনগুলি সংস্কার করা হয়েছিল এবং এই সময়ে তাদের তিনটি স্কুল এবং নার্সারিতে পরিণত হয়েছিল, ইহুদি সম্প্রদায় বিলুপ্ত হয়েছিল। ইহুদি কবরস্থানটির দেখাশোনা করছেন জলিল আহমেদ আবেদেলাজিজ।   যোগাযোগ  হেরাত আন্তর্জাতিক বিমানবন্দরটি ১৯৬০ এর দশকে মার্কিন যুক্তরাষ্ট্রের প্রকৌশলীরা তৈরি করেছিলেন এবং ১৯৮০ এর দশকে সোভিয়েত-আফগান যুদ্ধের সময় সোভিয়েত সশস্ত্র বাহিনী এটি ব্যবহার করেছিল। অপারেশন এন্ডুরিং ফ্রিডম চলাকালীন ২০০১ এর শেষ দিকে এটিতে বোমা ফেলা হয়েছিল, তবে পরের দশকের মধ্যে এটি পুনর্নির্মাণ করা হয়েছিল। বিমানবন্দরের রানওয়েটি প্রসারিত ও আপগ্রেড করা হয়েছে এবং ২০১৪ সালের আগস্ট পর্যন্ত দিল্লি, দুবাই, মাশাদ এবং আফগানিস্তানের বিভিন্ন বিমানবন্দরে নিয়মিত সরাসরি বিমান চলাচল করত। কমপক্ষে পাঁচটি এয়ারলাইনস নিয়মিত কাবুলে সরাসরি ফ্লাইট পরিচালনা করত।  তথ্যসূত্র  বিষয়শ্রেণী:আফগানিস্তানের শহর বিষয়শ্রেণী:রেশম পথের উপর অবস্থিত জনবহুল স্থান বিষয়শ্রেণী:হেরাত প্রদেশের জনবহুল এলাকা
নুরুল আলম বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৭ আসনের সংসদ সদস্য ছিলেন।   প্রাথমিক জীবন  নুরুল আলম চট্টগ্রাম জেলায় জন্মগ্রহণ করেন।   রাজনৈতিক জীবন  নুরুল আলম এলডিপির রাজনীতি সাথে যুক্ত। পূর্বে তিনি বাংলাদেশ জাতীয়তাবাদী দলের সাথে ছিলেন। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন।  ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে ও ২০১৮ সালের একাদশ জাতীয় সংসদ নির্বাচনে এলডিপির হয়ে জাতীয় ঐক্যফ্রন্টের প্রার্থী হিসেবে চট্টগ্রাম-৭ আসন থেকে তিনি পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:লিবারেল ডেমোক্রেটিক পার্টি (বাংলাদেশ) এর রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:চট্টগ্রাম জেলার ব্যক্তি
ডুমনী ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।   ইতিহাস  ডুমনী ইউনিয়ন পুর্বে বেড়াইদ ইউনিয়নের অন্তরগত ছিল। ০৩/০৩/২০০৩ইং তারিখে নির্বাচিত চেয়াম্যানের মাধ্যমে ডুমনী ইউনিয়নের জন্ম হয়।   অবস্থান ও সীমানা    আয়তন ও জনসংখ্যা  আয়তনঃ ৩৫ বর্গ মাইল  জনসংখ্যাঃ ১৬,৯১৬ জন  পুরুষঃ ৯,২৮৬জন  নারীঃ ৭,৫৭৬জন   দর্শনীয় স্থান    আরও দেখুন    বেরাইদ ইউনিয়ন  নাসিরাবাদ ইউনিয়ন  দক্ষিণখান ইউনিয়ন  তেজগাঁও উন্নয়ন সার্কেল   তথ্যসূত্র    বহিঃসংযোগ   বিষয়শ্রেণী:ঢাকা জেলার বিলুপ্ত ইউনিয়ন
কমলার বনবাস ১৯৯৮ সালের একটি ভারতীয় বাংলা ভাষার নাট্য চলচ্চিত্র । এটি পরিচালনা করেছেন স্বপন সাহা। প্রধান চরিত্রে অভিনয় করেছেন শতাব্দী রায় ও তাপস পাল। সুরকার দিয়েছেন অশোক ভদ্র। যা ২৮ সেপ্টেম্বর পশ্চিমবঙ্গের প্রেক্ষাগৃহে মুক্তি পায়।  ১৯৯৭ সালে একই শিরোনামে ফিরোজ আল মামুন পরিচালিত একটি বাংলাদেশী চলচ্চিত্র মুক্তি পায়। ২০২৪ মার্কিন নির্বাচনে কমলা হ্যারিসের ভরাডুবিকে প্রতীকীভাবে ‘কমলার বনবাস’–এর সঙ্গে তুলনা করে সামাজিক যোগাযোগ মাধ্যমে চলচ্চিত্র দুটি ব্যাপক আলোচনায় আসে।   সংক্ষিপ্ত কাহিনি  কমলা হচ্ছে রাজা সাঁচি ও তাঁর স্ত্রী চিত্রার একমাত্র কন্যা। কলমা একদিন সখিদের সাথে প্রমোদভ্রমণে বের হয়, সেখানে কমলাকে দেখে রাজপুত্র কাঞ্চন কুমারের ভালো লেগে যায়। এরপর কমলা ও কাঞ্চন কুমার দুজনেই প্রেমে পড়েন। দুই পরিবারের সম্মতিতে কাঞ্চন ও কমলার বিয়ে হয়। বাসর রাতে একজন তপস্বী চামুণ্ডা তান্ত্রিক কাঞ্চন কুমারের সামনে প্রকট হন। তিনি তাকে নীল সরবরের কাছ থেকে নীল পদ্ম আনতে বলেন যা তার পিতা ভগবান ভোলানাথের কাছে মানত করেছিলেন। কাঞ্চন কুমার তার পিতার প্রতিশ্রুতি রক্ষার্থে বাসর রাতেই নীল পদ্মার সন্ধানে রওনা হন। যাত্রাপথেই কাঞ্চন কুমার অস্বস্তি বোধ করেন এবং তার স্ত্রীর সাথে দেখা করতে চান। এবার তপস্বী অলৌকিকভাবে তাকে স্ত্রীর সাথে দেখা করতে সাহায্য করলেন। সকালে কাঞ্চনের মা তার পুত্রবধূর অবস্থা দেখে বুঝতে পারেন রাতে তার ঘরে কোনও পুরুষ ছিল। কমলাকে তার আদালতে নিয়ে যাওয়া হয় এবং তাকে মৃত্যুদণ্ড দেওয়া হয়। কিন্তু জল্লাদের দয়ায় কমলা প্রাণে বেঁচে বনে পালিয়ে যান। কিছুদিন পরেই তিনি বুঝতে পারেন যে, তিনি গর্ভবতী। তিনি মানিক কুমার নামে একটি পুত্রের জন্ম দেন। কিন্তু তার ছেলে অন্য এক মহিলার সাথে বিনিময় করে যে একটি মৃত সন্তানের জন্ম দেয়। একদিন কমলা তার ছেলেকে খুঁজে পান, তিনি তার ছেলেকে ফেরত পাওয়া দাবি করলেন। অবশেষে কমলা তার ছেলেকে ফিরে পেলেন; অন্যদিকে কাঞ্চন কুমার "নীল পদ্ম" নিয়ে তার সাম্রাজ্যে ফিরে আসেন এবং জানতে পারেন, যে তার স্ত্রী আর প্রাসাদে নেই। তিনি তৎক্ষণাৎ স্ত্রীর খোঁজে বের হন এবং অনেক দিন ধরে অনেক জায়গায় খোঁজাখুঁজি করে অবশেষে স্ত্রী ও সন্তানের সন্ধান পান। সবাই আবার একত্রিত হয়ে তাদের প্রাসাদে ফিরে আসেন।   অভিনয়শিল্পী   শতাব্দী রায় মূল চরিত্র কমলার ভূমিকায়  তাপস পাল রাজকুমার কাঞ্চন কুমার  লাবণী সরকার কাঞ্চন কুমারের মা  শুভেন্দু চট্টোপাধ্যায় কমলার বাবার ভূমিকায়  কৌশিক বন্দ্যোপাধ্যায়   তথ্যসূত্র    বহিঃসংযোগ      বিষয়শ্রেণী:১৯৯৭-এর চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:স্বপন সাহা পরিচালিত চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:১৯৯৭-এর নাট্য চলচ্চিত্র
টালা হল ভারতের পশ্চিমবঙ্গ রাজ্যের কলকাতা জেলার উত্তর কলকাতার একটি পাড়া।   ভূগোল  থাম্ব|টালা জলাধার এবং চিৎপুর রেল ইয়ার্ড টালা শ্যামবাজার এবং বেলগাছিয়ার সংলগ্ন। ব্যারাকপুর ট্রাঙ্ক রোড টালার পশ্চিম সীমানা অতিক্রম করে। কলকাতা চক্ররেল লাইনের উপর অবস্থিত টালা রেলওয়ে স্টেশনটি এই এলাকার জন্য পরিষেবা প্রদান করে। শহরের অন্যতম প্রধান রেলওয়ে হাব স্টেশন, কলকাতা স্টেশনও কাছাকাছি অবস্থিত।   পুলিশ জেলা  টালা থানা কলকাতা পুলিশের উত্তর ও উত্তর শহরতলির অংশ। ৪, ইন্দ্র বিশ্বাস রোড, কলকাতা-৭০০০৩৭-এ অবস্থিত, এটি টালা, পাইকপাড়া এবং বেলগাছিয়া আশপাশ/ কলকাতা পৌরসংস্থার ওয়ার্ড নং-৩, ৪ এবং ৫ এর এখতিয়ার রয়েছে ।   আমহার্স্ট স্ট্রিট মহিলা পুলিশ থানা কলকাতা পুলিশের উত্তর ও উত্তর শহরতলি বিভাগের আওতাধীন সমস্ত পুলিশ থানা, অর্থাৎ আমহার্স্ট স্ট্রিট, জোড়াবাগান, শ্যামপুকুর, কাশীপুর, চিতপুর, সিঁথি, বরতলা এবং টালাকে অন্তর্ভুক্ত করে।   টালা জলের ট্যাঙ্ক  কলকাতা পৌরসংস্থা টালা জলাধারটি ১৯০৯ সালে নির্মিত করেছিল। এটির ৯ মিলিয়ন গ্যালন জল ধারণ ক্ষমতা রয়েছে এবং এটি বিশ্বের বৃহত্তম ওভারহেড জলাধার। এর উচ্চতা ১১০ ফুট।     তথ্যসূত্র   বিষয়শ্রেণী:কলকাতার পাড়া বিষয়শ্রেণী:উইকিউপাত্তে স্থানাঙ্ক আছে
লেডি গাগা: কুইন অব পপ আমেরিকান গায়িকা লেডি গাগার একটি জীবনীগ্রন্থ। গ্রন্থটি রচনা করেছেন এমিলি হার্বার্ট (ভার্জিনিয়া ব্ল্যাকবার্নের ছদ্মনাম)। বইটি যুক্তরাজ্যে প্রকাশ করে জন ব্ল্যাক পাবলিশিং এবং যুক্তরাষ্ট্রে লেডি গাগা: বিহাইন্ড দ্য ফেম নামে প্রকাশ করে অভারলুক প্রেস। বইটিতে গায়িকার জন্ম, প্রাথমিক জীবন ও গায়িকা হিসেবে কর্মজীবন শুরুর বর্ণনা রয়েছে।  পটভূমি এমিলি হার্বার্ট ব্রিটিশ সাংবাদিক ভার্জিনিয়া ব্ল্যাকবার্নের ছদ্মনাম। ব্ল্যাকবার্ন লেডি গাগাকে নিয়ে ডেইলি এক্সপ্রেস ও হেরাল্ড সান পত্রিকায় সংবাদ করেছেন। অভারলুক প্রেস বলে এটি লেডি গাগাকে নিয়ে লেখা প্রথম জীবনী গ্রন্থ।  বিষয়বস্তু ২৮৮ পৃষ্ঠার লেডি গাগা: কুইন অব পপ বইটিতে ৩২ পৃষ্ঠা লেডি গাগার ছবি রয়েছে। লেখিকা ম্যাডোনার সাথে লেডি গাগার তুলনা করে বলেছেন দুজনেই স্বাধীন এবং তাদের ভবিষ্যতের উপর নিয়ন্ত্রণ রাখার জন্য গান করেন। বইটিতে লেডি গাগার প্রাথমিক জীবন, তার বাবার কাছে নিউ ইয়র্ক সিটিতে বেড়ে ওঠার গল্প রয়েছে। লেডি গাগা ১৯৮৬ সালের ২৮ মার্চ জন্মগ্রহণ করেন। তার প্রকৃত নাম স্টেফানি জোয়ান অ্যাঞ্জেলিনা জার্মানোত্তা। ১১ বছর বয়সে তিনি কনভেন্ট অফ স্যাক্রেড হার্ট হাই স্কুলে ভর্তি হন। প্যারিস হিল্টনও সেই স্কুলে পড়তেন। জার্মানোত্তা তার ভিন্ন ধাঁচের নাচ, মাদকাসক্তি ও উভয়-কামীতা জন্য সহপাঠিদের কাছে তেমন জনপ্রিয় ছিলেন না। ১৩ বছর বয়সে তিনি তার প্রথম গান লিখেন এবং তার মা তাকে ওপেন-মাইক ইভেন্টে গান গাওয়ার জন্য একটি নাইট ক্লাবে নিয়ে যান। জার্মানোত্তা ১৭ বছর বয়সে নিউ ইয়র্কের তিস্‌চ স্কুল অফ দ্য আর্টসে ভর্তি হওয়ার সুযোগ পান, কিন্তু সেখানে বেশিদিন পড়াশোনা করেন নি এবং গো-গো নৃত্যশিল্পী হিসেবে কাজ করার সময়ে মাদক গ্রহণ করা শুরু করেন। তার বাবার সাথে এ বিবাদ হওয়ার পর তিনি এ ধরনের আচরণ পরিত্যাগ করেন।  জার্মানোত্তা নতুন নাম "লেডি গাগা" গ্রহণ করেন। গাগা নামকরণ করা হয় রক গ্রুপ কুইনের গান "রেডিও গা গা" থেকে। তিনি ভাবেন নতুন পরিচয় দিয়ে তিনি মানুষের দৃষ্টি আকর্ষণ করতে পারবেন। তার প্রথম অ্যালবাম দ্য ফেম ২০০৮ সালের আগস্টে প্রকাশিত হয়। এই অ্যালবামের "পোকার ফেস" ও "জাস্ট ড্যান্স" গান দুটি হিটের তকমা লাভ করে। এসময়ে তার ছেলে বন্ধু লুকের সাথে তার বিচ্ছেদ হয়ে যায়। লুক একজন হেভি মেটাল ড্রামার। লেডি গাগা তার গান ও কাজ চালিয়ে যান। দ্য ফেম বিশ্বব্যাপী সাফল্য লাভ করে এবং গাগা তার গ্রুপ "হাউজ অফ গাগা" গঠন করেন। এই গ্রুপের কাজ হল শব্দ পরিকল্পনা, পোশাক পরিকল্পনা ও স্টেজ প্রোডাকশন। ২০০৯ সালের মে মাসে তাকে রোলিং স্টোন-এর কভারে দেখা যায় এবং টেক দ্যাট ও পুসিক্যাট ডলস্‌ ব্যান্ডের সাথে বিশ্ব ভ্রমণে গান করেন।  তথ্যসূত্র  বহিঃসংযোগ  বিষয়শ্রেণী:২০১০-এর বই বিষয়শ্রেণী:মার্কিন জীবনীগ্রন্থ বিষয়শ্রেণী:সঙ্গীতজ্ঞ সম্পর্কিত জীবনীগ্রন্থ   বিষয়শ্রেণী:২০১০-এর অ-কল্পকাহিনী বই
হোর্হে আগুস্তিন রোদ্রিগেস (, ; জন্ম: ১৫ সেপ্টেম্বর ১৯৯৫; হোর্হে রোদ্রিগেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন হোর্হে আগুস্তিন রোদ্রিগেস ১৯৯৫ সালের ১৫ই সেপ্টেম্বর তারিখে আর্জেন্টিনার মেন্দোসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ    বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:ক্লাব আতলেতিকো বানফিল্ডের ফুটবলার বিষয়শ্রেণী:এস্তুদিয়ান্তেস লা প্লাতার ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:মেন্দোসার (আর্জেন্টিনা) ফুটবলার
বিভব বা ভোল্টেজ বা বিভব পার্থক্য বা বৈদ্যুতিক চাপ () হচ্ছে দুইটি বিন্দুর মধ্যে বৈদ্যুতিক বিভবের পার্থক্য। পরিবাহীর পরমাণুগুলোর ঋণাত্মক কণিকা বা ইলেকট্রনসমূহকে স্থানচ্যুত করতে যে বল বা চাপের প্রয়োজন হয়, তাকে বিভব বা ভোল্টেজ বলে। এককের আন্তর্জাতিক পদ্ধতিতে বিভব বা ভোল্টেজের প্রতীক V এবং একক Volt (ভোল্ট)।   অন্যভাবে বলা যায় যে, অসীম বা শূন্য বিভবের স্থান থেকে একটি একক ধনাত্মক চার্জকে তড়িৎ ক্ষেত্রের কোনো বিন্দুতে আনতে যে পরিমাণ কাজ করতে হয়, তা হলো ঐ স্থানের বিভব বা ভোল্টেজ। তাই ভোল্টেজ কাজের আরেকটি রূপ। আরও বলা যায়, কোনো বস্তুর যে বৈদ্যুতিক ধর্মের কারণে তা অন্য বস্তুর সংস্পর্শে ঐ বস্তুটি আধান গ্রহণ বা প্রদান করে বা আধান গ্রহণ বা প্রদান হতে বিরত থাকে তাকে ঐ বস্তুর বিভব বলে। আবার তাপমাত্রার সাথে তুলনা করে বলা যায়, কোন বস্তুর পৃষ্ঠতলের একক ক্ষেত্রফলে যে পরিমাণ অস্থিতিশীল ধনাত্বক বা ঋনাত্বক চার্জ বা শূন্য চার্জ উপস্থিত থাকে তাকে ঐ সম্পূর্ণ বস্তুর তড়িৎ বিভব বা চার্জমাত্রা বা আধানমাত্রা বলে। অর্থাৎ বিভব হল কোন বস্তুর চার্জের ঘনত্ব। কোনো বর্তনীর দুটি বিন্দুর মধ্যে বিভব পরিমাপের জন্য ভোল্টমিটার ব্যবহার করা হয়।   সংজ্ঞা   thumb|স্থির বৈদ্যুতিক ক্ষেত্রে, কৃতকাজ পথ নিরপেক্ষ  যদি অসীম বা শূন্য বিভবের স্থান থেকে Q ধনাত্মক চার্জ তড়িৎ ক্ষেত্রের কোনো বিন্দুতে আনতে W পরিমাণ কাজ করতে হয়, তাহলে  অসীম বা শূন্য বিভবের স্থান থেকে যদি 1C (কুলম্ব) ধনাত্মক চার্জকে তড়িৎ ক্ষেত্রের কোনো বিন্দুতে আনতে 1J (জুল) কাজ করতে হয় তাহলে ঐ বিন্দুর বিভবকে 1V (ভোল্ট) বলে। সাধারণত তড়িৎ বিষয়ক বিভিন্ন কাজে বিভব পার্থক্য ব্যবহার করা হয়। কারণ একটি বিন্দু থেকে আরেকটি বিন্দুতে তড়িৎ প্রবাহ করতে হলে অবশ্যই বিভব পার্থক্য সৃষ্টি করতে হবে। তড়িৎ উচ্চ বিভব থেকে নিম্ন বিভবের দিকে প্রবাহিত হয়। কোনো বস্তুর ধনাত্মক চার্জ বৃদ্ধি পাওয়া মানে বস্তুর বিভব বৃদ্ধি পাওয়া। আবার উল্লেখ্য, তড়িৎ উচ্চ বিভব থেকে নিম্ন বিভবের দিকে প্রবাহিত হয়, কিন্তু পরিবাহীর ইলেক্ট্রন নিম্ন বিভব থেকে উচ্চ বিভবের দিকে প্রবাহিত হয়। এভাবেই বিভবকে সংজ্ঞায়িত করা হয়েছে।    তথ্যসূত্র   বিষয়শ্রেণী:তড়িৎচুম্বকত্ব বিষয়শ্রেণী:ভৌত রাশি
কাজাম যুক্তরাজ্য ভিত্তিক স্মার্টফোন ব্র্যান্ড, প্রাক্তন এইচটিসি কর্মচারীদের দ্বারা ২০১৩ সালে প্রতিষ্ঠিত হয়েছিল।  ব্র্যান্ডটি তাদের পণ্যের প্রচারের জন্য বিনামূল্যে স্ক্রিন প্রতিস্থাপনের সেবা প্রদান করেছে।   কোম্পানি হাউসে দাখিলকৃত নথিপত্রে দেখায় যে কাজাম ২০১৭ সালের এপ্রিলে প্রশাসনে ঢুকে এবং ২০১৮ সালের মধ্যে ধার পরিশোধ করে।    তথ্যসূত্র   বিষয়শ্রেণী:মোবাইল ফোন প্রস্তুতকারক বিষয়শ্রেণী:২০১৩-এ প্রতিষ্ঠিত প্রস্তুতকারক কোম্পানি
এস. আলী রাজা (৯ জানুয়ারী ১৯২৫ - ১ নভেম্বর ২০০৭) ছিলেন একজন ভারতীয় চলচ্চিত্র চিত্রনাট্যকার এবং পরিচালক। তিনি অনেক ব্যবসাসফল চলচ্চিত্রের চিত্রনাট্য লিখেছেন।  ১৯৬৮ সালে, তিনি সরস্বতীচন্দ্রের জন্য সেরা সংলাপ লেখক হিসাবে ফিল্মফেয়ার পুরস্কার জিতেছিলেন। ১৯৭৫ সালে তিনি প্রাণ যায়ে পার বচন না যায় নামে একটি চলচ্চিত্র পরিচালনা করেন।  তিনি অভিনেত্রী নিম্মিকে বিয়ে করেছিলেন। তিনি এবং নিম্মি ১ নভেম্বর ২০০৭-এ ৮২ বছর বয়সে তাঁর মৃত্যুর আগ পর্যন্ত মুম্বাইতে বসবাস করছিলেন।   বহিঃসংযোগ      শ্মশান  বিষয়শ্রেণী:১৯২৫-এ জন্ম বিষয়শ্রেণী:২০০৭-এ মৃত্যু বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:উর্দু ভাষার লেখক বিষয়শ্রেণী:উত্তরপ্রদেশের চিত্রনাট্যকার বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:ভারতীয় মুসলিম বিষয়শ্রেণী:লখনউয়ের লেখক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় চিত্রনাট্যকার
কালুরঘাট সেতু কর্ণফুলী নদীর উপর প্রতিষ্ঠিত। প্রাগৈতিহাসিক যুগ হতে নদী পারাপারের জন্য স্থানটি কালুর ঘাট নামে নদী পারাপারে ভূমিকা রেখে আসলেও ১৯৩০ সালে ব্রিটিশ শাসনামলে এ রেল সেতুটি নির্মিত হয়। স্থানীয় ভাবে কালুরঘাট সেতুটি কালুরঘাটের পোল নামে বহুল পরিচিত। সেতুটির বয়স বর্তমানে ৯০ বছরেরও বেশি। অনেক বছর আগেই (২০০১ সালে) এই সেতুটিকে ঝুঁকিপূর্ণ ঘোষণা করা হয়েছে।  ২০১১ সালেও বুয়েটের একদল গবেষক আরেকবার ঝুঁকিপূর্ণ ঘোষণা করেছিলেন।   অবস্থান  বাংলাদেশের বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।   গুরুত্ব  এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। তিরানব্বই বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।   মুক্তিযুদ্ধে ভূমিকা  যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়। মুক্তিযুদ্ধে চট্টগ্রাম : কিছু স্মৃতি কিছু বিস্মৃতি   স্থাপত্য ইতিহাস  ১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে সেতু নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী সেতু বিল্ডার্স হাওড়া নামক একটি সেতু নির্মাণকারী প্রতিষ্ঠান সেতুটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে সেতুটির বর্তমান রূপ দেওয়া হয়। ব্রিটিশ আমলে নির্মিত সেতুটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান। এটি ২৩৯ মিটার দীর্ঘ।  চিত্রশালা   তথ্যসূত্র    আরও দেখুন   বাংলাদেশের স্বাধীনতা যুদ্ধের কালপঞ্জি  কালুরঘাট  কালুরঘাট বেতার কেন্দ্র  বহিঃসংযোগ     বিষয়শ্রেণী:চট্টগ্রামের সেতু বিষয়শ্রেণী:১৯৩০-এ প্রতিষ্ঠিত বিষয়শ্রেণী:বাংলাদেশের সড়ক সেতু বিষয়শ্রেণী:বাংলাদেশের রেল সেতু
রুডলফ কম্ফনার একজন অস্ট্রীয় বংশোদ্ভূত মার্কিন প্রকৌশলী এবং পদার্থবিজ্ঞানী, যিনি ট্রাভেলিং-ওয়েভ টিউবের উদ্ভাবক হিসেবেই বেশি পরিচিত।  জীবনী রুডলফ কম্ফনার ১৯০৯ সালের ১৬ মে জন্মগ্রহণ করেন। তিনি অক্সফোর্ড বিশ্ববিদ্যালয় থেকে পদার্থবিজ্ঞানে ১৯৫১ সালে ডিফিল ডিগ্রি অর্জন করেন। সে বছরই ডিসেম্বরে তিনি বেল ল্যাবসে যোগদান করেন। তিনি ৫৫টি প্যাটেন্টের অধিকারী। http://ethw.org/Rudolf_Kompfner  পুরস্কার ও সম্মাননা  ন্যাশনাল মেডেল অব সায়েন্স ১৯৭৫  ডাডেল মেডেল ১৯৫৫  ডেভিড সারনফ অ্যাওয়ার্ড ১৯৬০  স্টুয়ার্ট ব্যালেন্টাইন মেডেল ১৯৬০  আইইইই মেডেল অব অনার ১৯৭৩  সম্মানসূচক ডক্তর অব সায়েন্স, অক্সফোর্ড বিশ্ববিদ্যালয়, ১৯৬৯  তথ্যসূত্র  বিষয়শ্রেণী:১৯০৯-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:আইইইই মেডেল অব অনার বিজয়ী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:বার্মিংহাম বিশ্ববিদ্যালয়ের শিক্ষক বিষয়শ্রেণী:মার্কিন তড়িৎ প্রকৌশলী বিষয়শ্রেণী:অস্ট্রীয় ইহুদি বিষয়শ্রেণী:ব্রিটিশ ইহুদি বিষয়শ্রেণী:ব্রিটিশ তড়িৎ প্রকৌশলী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ন্যাশনাল মেডেল অফ সাইন্স বিজয়ী
মজিবর রহমান তালুকদার (মৃত্যুঃ ৩০ আগস্ট ২০০১) বাংলাদেশের বরগুনা জেলার রাজনীতিবিদ ও মুক্তিযুদ্ধের সংগঠক যিনি তৎকালীন বরগুনা-৩ আসনের সংসদ সদস্য ছিলেন।   প্রাথমিক জীবন  মজিবর রহমান তালুকদার বরগুনা জেলায় জন্মগ্রহণ করেন। তিনি কলকাতার ইসলামিয়া কলেজে অধ্যয়ন করেন।   রাজনৈতিক জীবন  মজিবর রহমান তালুকদার মুক্তিযুদ্ধের সংগঠক ও পটুয়াখালী জেলা আওয়ামী লীগের সভাপতি ছিলেন। ১৯৭০ সালের নির্বাচনে আওয়ামী লীগের প্রার্থী হিসেবে তিনি প্রাদেশিক পরিষদের সদস্য নির্বাচিত হন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন বরগুনা-৩ আসন থেকে সংসদ সদস্য নির্বাচিত হন।  সপ্তম জাতীয় সংসদে তিনি ভূমি মন্ত্রণালয় সম্পর্কিত স্থায়ী কমিটির সভাপতি হিসেবে দায়িত্ব পালন করেছিলেন।   মৃত্যু  মজিবর রহমান তালুকদার ৩০ আগস্ট ২০০১ সালে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০০১-এ মৃত্যু বিষয়শ্রেণী:বরগুনা জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:মৌলানা আজাদ কলেজের প্রাক্তন শিক্ষার্থী বিষয়শ্রেণী:সপ্তম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:২০শ শতাব্দীতে জন্ম